Pas op vir die Power Balance plasebo armband | Health24
Pas op vir die Power Balance plasebo armband
Die Power Balance armband wat deur hoë-profiel sportsterre gedra word met die doel om hulle atletiese vermoëns te verhoog, is as 'n kullery ontbloot.
Die Power Balance armband wat deur hoë-profiel sportsterre gedra word met die doel om hulle atletiese vermoëns te verhoog, is as 'n kullery ontbloot. Hier is Dr. Ross Tucker se siening van die saak.
Power Balance: "Ons gee toe dat daar geen geldige wetenskaplike bewyse is wat ons aansprake ondersteun nie."
Iemand is besig om 'n fortuin te maak uit wat basies 'n plasebo-effek is, 'n sielkundige voordeel wat verkry word deur die suggestie dat dit die liggaam se natuurlike energieveld gebruik om sekere voordele te verkry. Hulle webwerf sê dat dit "die liggaam se natuurlike energievloei optimaliseer," wat krag, stamina en soepelheid bevorder. Alles natuurlik sonder enige wetenskaplike bewyse – alhoewel ek die eerste een sal wees om erken dat die afwesigheid van bewyse nie noodwendig beteken dat daar geen effek is nie.